CELEX: 32017R0357
Language: lt
Date: 2017-02-28 00:00:00
Title: 2017 m. vasario 28 d. Komisijos įgyvendinimo reglamentas (ES) 2017/357, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga ciklaniliprolas (Tekstas svarbus EEE. )

1.3.2017   
            
            
               LT
            
            
               Europos Sąjungos oficialusis leidinys
            
            
               L 54/4
            
         KOMISIJOS ĮGYVENDINIMO REGLAMENTAS (ES) 2017/357
   2017 m. vasario 28 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga ciklaniliprolas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:
   
               (1)
            
            
               pagal Reglamento (EB) Nr. 1107/2009 7 straipsnio 1 dalį 2013 m. gruodžio 19 d. bendrovė „ISK Biosciences Europe N.V.“ pateikė Austrijai paraišką dėl veikliosios medžiagos ciklaniliprolo patvirtinimo;
            
         
               (2)
            
            
               pagal to reglamento 9 straipsnio 3 dalį 2014 m. sausio 17 d. valstybė narė ataskaitos rengėja pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;
            
         
               (3)
            
            
               šios veikliosios medžiagos poveikis žmonių ir gyvūnų sveikatai ir aplinkai, naudojant ją pagal pareiškėjo nurodytą paskirtį, buvo įvertintas pagal to reglamento 11 straipsnio 2 ir 3 dalių nuostatas. 2015 m. balandžio 1 d. valstybė narė ataskaitos rengėja pateikė vertinimo ataskaitos projektą;
            
         
               (4)
            
            
               valstybės narės ir Tarnyba peržiūrėjo vertinimo ataskaitos projektą. 2016 m. balandžio 6 d. Tarnyba pateikė Komisijai išvadas dėl veikliosios medžiagos ciklaniliprolo kaip pesticido keliamos rizikos vertinimo (2);
            
         
               (5)
            
            
               2016 m. rugsėjo 28 d. raštu bendrovė „ISK Biosciences Europe N.V.“ atsiėmė savo paraišką dėl ciklaniliprolo patvirtinimo. Kadangi paraiška buvo atsiimta, veiklioji medžiaga ciklaniliprolas neturėtų būti patvirtinta pagal Reglamento (EB) Nr. 1107/2009 13 straipsnio 2 dalį;
            
         
               (6)
            
            
               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl ciklaniliprolo;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos nepatvirtinimas
   Veiklioji medžiaga ciklaniliprolas nepatvirtinama.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 28 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  EFSA Journal 2016;14(4):4452. Galima rasti internete adresu www.efsa.europa.eu.